Salam nigah gününü özümüz seçə bilərik?
Qeyd edək kinikahın qeydə alınması ilə bağlı ərizə yazmaq üçün ilk olaraq tibbi müayinədən keçməlisiz. Tibbi arayışın cavablarını əldə etdikdən sonra nikahın qeydə alınması ilə bağlı ərizəni  istənilən “ASAN xidmət” mərkəzində yazmaq mümkündür. Nəzərinizə çatdırırıq kinikahın qeydə alınması üçün tələb olunan tibbi arayışın etibarlılıq müddəti bir aydır.  Nikahın qeydə alınması üçün tələb olunan tibbi arayışı istənilən “ASAN xidmət” mərkəzindən və istənilən dövlət tibb müəssisəsindən əldə etmək olar. “ASAN xidmət” mərkəzlərində bir nəfər üçün arayışın verilməsi ilə bağlı 9 manat ödəniş nəzərdə tutulub.  Sənəd 5 – 9 iş günü müddətinə təqdim olunur (hazırda tibbi arayışın əldə olunması ilə bağlı gecikmələr mövcuddur. Hazır olacağı tarix barədə məlumat müraciət edilən zaman əməkdaşlar tərəfindən qeyd olunacaqdır). Xüsusi hal yoxdursanikahın qeydə alınma müddəti bir aydır. Tərəflər nikahın qeydə alınmasını istədikləri tarixdən bir ay əvvəl birgə müraciət etməlidirlər. Nikah bir ayın tamamında qeydə alınacaqdır. Nikahın qeydə alınması ilə bağlı zəruri sənədlər: hər iki tərəfin şəxsiyyət vəsiqəsihər iki tərəfin tibbi müayinədən keçdiyini təsdiq edən sənədnövbəti nikahdırsaəvvəlki nikahın pozulması haqqında şəhadətnamə (və ya ərinin (arvadının) ölüm şəhadətnaməsiyaxud nikahın etibarsız sayılması barədə məhkəmənin qanuni qüvvəyə minmiş qətnaməsini və ya ondan çıxarışı)dövlət rüsumunun ödənilməsi barədə qəbz.  Nikahın qeydə alınması ilə bağlı 5 manat məbləğində dövlət rüsumu ödənilir. Rüsum "ASAN xidmət" mərkəzində fəaliyyət göstərən bank vasitəsi ilə ödənilir. Bankın xidmət haqqı: 0.4 manat.